Праваслаўная Царква мела ў Беларусі 778 сьвятароў, з якіх 72 чал. мелі вышэйшую і 425 чал. сярэднюю багаслоўскую адукацыю. Сярод настаяцеляў прыходаў беларусы складалі 79,8%, рускія – 13,5% і ўкраінцы – 7%. Пры Жыровіцкім манастыры былі адчынены пастырскія курсы. З 1945 па 1953 г. мітрапаліт Піцірым высьвяціў 255 чал. на сьвятара і 113 чал. зрабіў псаломшчыкамі. У рэспубліцы дзеялі тры манастыры: жаночыя ў Полацку і Горадні, мужчынскі ў Жыровічах. Спаса-Еўфрасінеўскі манастыр у Полацку быў адчынены яшчэ ў 1941 г. з дазволу акупацыйнай адміністрацыі.